Willie is die skrywer van Die wêreld van die storie (2018), ’n boek oor narratiwiteit. Hy het al meer as 40 navorsingsartikels oor ’n wye verskeidenheid temas in vaktydskrifte en as hoofstukke in boeke gepubliseer. Hy was ook as redakteur by publikasies oor die volgende vooraanstaande Afrikaanse skrywers betrokke:
Willie het oor die afgelope 20 jaar om en by 300 boeke in verskeie dagblaaie en tydskrifte geresenseer. Hiervoor is hy in 2015 met die Caxton Excellence Award vir sy resensies in Vrouekeur erken en in 2016 is die kykNET-Rapport-toekenning vir boekresensent van die jaar aan hom toegeken. Hy is tans verantwoordelik vir die boekinsetsel op kykNET se Groot Ontbyt-program en daardeur, asook met sy resensies en rubrieke in verskeie populêre publikasies, probeer hy om literêre navorsing ook buite die grense van die akademie te versprei (hy is sedert 2010 die boekeredakteur van Vrouekeur en het agt jaar lank tot die “Kopstukke”-rubriek in Beeld bygedra).
"Literatuur se vermoë om ’n mens se belewenis van ’n bepaalde ruimte te kleur het ek tydens sestien dae se reis deur die Karoo herhaaldelik ervaar."
In hierdie gesprek praat Willie Burger met Hein Willemse oor die afsterwe van Achmat Dangor, oor die land se geskiedenis en oor swart Afrikaanse skrywers.
"Maar om tyd met hierdie boek deur te bring is beslis lonend, nie omdat die roman troos nie, nie omdat dit lekker is om in ’n speurverhaal te ontsnap nie, maar omdat die speurverhaal aangewend word om die permafrost om jou hart soos ’n warm ploeg om te keer."
In ’n nuwe LitNet-reeks voer Willie Burger voortaan tweeweekliks Zoom-gesprekke met boekemense oor aktuele boekesake. In hierdie week se gesprek praat hy en Hein Viljoen oor NP Van Wyk Louw.
"Wonderboom is ’n boeiende leeservaring wat ontstel weens die reliëf wat aan ons eietydse ervarings gegee word, wat dikwels ook snaaks is, en wat op indringende wyse nadink oor die maniere waarop die verlede benut word om sin te maak van ons bestaan."
"Eerstens berus die twee here se beskouing van die verhaal ongelukkig op ’n onversigtige en oppervlakkige, oorhaastige lees daarvan – wat al die ironie miskyk en daarom ’n verhaal wat eintlik merkwaardig vir sy tyd was en wat veral vir vandag relevant is, mislees."